последователно предаване на информацията във връзка с публичността на окончателното решение, следва да бъде установен стандартен образец. С цел да се осигури прозрачност по отношение на окончателното решение, като същевременно се защити стопанската тайна на засегнатите лица, в стандартния образец следва да се предвиди публикуване на окончателното решение само при условие че компетентните органи и засегнатите лица са съгласни. В случай че някоя от тези страни не е съгласна с публикуването, правилата следва да предвидят оповестяване на резюме на окончателното решение и да определят какви данни да фигурират в резюмето. Следва също да се приеме, че засегнатото лице има право да поиска от компетентните органи да не публикуват информация, свързана със стопанска тайна.
 (7)
 С цел да се осигури правна сигурност и правилно функциониране на системата, настоящият регламент следва да започне да се прилага след изтичането на срока за транспониране, посочен в член 22, параграф 1, първата алинея от Директива (ЕС) 2017/1852.
 (8)
 Мерките, предвидени в настоящия регламент, са в съответствие със становището на Комитета за разрешаване на спорове,
 ПРИЕ НАСТОЯЩИЯ РЕГЛАМЕНТ:
 Член 1
 Стандартен правилник за дейността
 Когато компетентните органи на държавите членки, които са страна в процедура по разрешаване на спор съгласно Директива (ЕС) 2017/1852, не са уведомили засегнатите лица за правилника за дейността на консултативната комисия или комисията за алтернативно разрешаване на спорове („правилник за дейността“) или са уведомили засегнатите лица за непълен правилник за дейността, независимите компетентни лица и председателят съставят правилника за дейността въз основа на стандартния образец в приложение I към настоящия регламент.
 Член 2
 Стандартен образец за предоставяне на информацията във връзка с публичността на окончателното решение
 Когато компетентните органи на държавите членки, които са страна в процедура по разрешаване на спор съгласно Директива (ЕС) 2017/1852, предават информацията, посочена в член 18, параграфи 2 и 3 от същата директива, те използват стандартния образец в приложение II към настоящия регламент.
 Член 3
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 1 юли 2019 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 24 април 2019 година.
 За Комисията
 Председател
 Jean-Claude JUNCKER
 (1) ОВ L 265, 14.10.2017 г., стр. 1.
 ПРИЛОЖЕНИЕ I
 ЧАСТ 1
 СТАНДАРТЕН ПРАВИЛНИК ЗА ДЕЙНОСТТА НА КОНСУЛТАТИВНАТА КОМИСИЯ ИЛИ КОМИСИЯТА ЗА АЛТЕРНАТИВНО РАЗРЕШАВАНЕ НА СПОРОВЕ
 (ЧЛЕН 11, ПАРАГРАФ 3 ОТ ДИРЕКТИВА (ЕС) 2017/1852)
 [Попълва се от независимите компетентни лица и председателя и се подписва от компетентните органи на засегнатите държави членки]
 [Когато консултативната комисия е сформирана за целите на член 6, параграф 1, буква а) от Директива (ЕС) 2017/1852, попълнете само точките, отбелязани със знака*]
 1. ОБЩА ИНФОРМАЦИЯ*
 Наименование(я) на засегнатото(ите) лице(а), адрес(и), данъчен(ни) идентификационен(ни) номер(а) (ДИН): ...
 Държава членка на пребиваване за данъчни цели на засегнатото(ите) лице(а): ...
 Засегнати държави членки: ...
 Пълен адрес и данни за контакт на лице за връзка със засегнатото(ите) лице(а), включително телефонен номер и адрес на електронна поща: ...
 Имена и данни на консултанта на